“Ons is veral bekommerd oor die volhoubaarheid van Zuma se plan. Die grootste vraag is egter of alles betyds vir 2018 beskikbaar sal wees,” het Bawa gesê.
Adam Habib, visekanselier van die Universiteit van die Witwatersrand, het getwiet dat die aankondiging ŉ positiewe besluit is, maar gesê die eintlike kwessie is hoe dit befonds gaan word. “Ons benodig dringende klarigheid hieroor. As gratis hoër onderwys nie reg gehanteer word nie, sal die gehalte van universiteite afneem en dieselfde wat met basiese onderwys gebeur, sal nou op tersiêre vlak plaasvind.”
Volgens hom kon lande soos Brittanje en die VSA nie daarin slaag om gratis hoër onderwys in te stel nie, en daarom weet hy nie wat die Suid-Afrikaanse regering laat dink hulle sal dit wel kan regkry nie.